C 100/110
LV
Eiropas Savienības Oficiālais Vēstnesis
16.3.2023.
3.15.
Aktīvu pārvaldības biroji būs specializētas struktūras, kas izveidotas vai nozīmētas katrā dalībvalstī, lai nodrošinātu iesaldēta un konfiscēta īpašuma efektīvu pārvaldību un sadarbotos ar citām kompetentajām iestādēm, kuras ir atbildīgas par izsekošanu, identificēšanu, iesaldēšanu, konfiskāciju un pārvaldību valsts līmenī vai pārrobežu lietās.
Ierosinātā direktīva precīzāk nosaka minēto biroju uzdevumus un funkcijas un sniedz dalībvalstīm lielāku skaidrību savu aktīvu atgūšanas infrastruktūras definēšanā. 3.16.
Uz pārrobežu tiesvedībā izskatāmu aktīvu atsavināšanu vai atdošanu būtu jāattiecina aktīvu sadales nolīgumi, kas jāparaksta attiecīgajām dalībvalstīm.
Valstu sistēmas var ievērojami atšķirties attiecībā uz iestāžu veidu un procedūrām, kas vajadzīgas šādu nolīgumu noslēgšanai.
Ierosinātā direktīva neparedz īpašus noteikumus šajā jautājumā.
Tādēļ tajā būtu skaidri jānosaka aktīvu atguves un pārvaldības birojiem attiecīgās pilnvaras šajā jomā. 3.17.
Sadarbība ar trešām valstīm ir īpaši svarīga, jo organizētā noziedzība pastāv arī ārpus ES un rada būtiskus riskus ES iekšējai drošībai.
Tā kā organizētā noziedzība ir kļuvusi savstarpēji saistītāka, starptautiskāka un digitālāka, ir svarīgi nodrošināt, ka trešo valstu iestādes var sadarboties ar līdzīgām iestādēm dalībvalstīs.
Būtu jāapsver dažādi palīdzības un atbalsta instrumenti, lai turpinātu īstenot ierosināto direktīvu. 3.18.
Apspriešanās instrumenti, ko Komisija izmantoja pirms ierosinātās direktīvas pieņemšanas, bija iekļaujoši un piemēroti dažādām ieinteresētajām personām – it īpaši attiecīgajām iestādēm, profesionāļiem, uzņēmēju organizācijām, pilsoniskās sabiedrības organizācijām un plašai sabiedrībai – ilguma un metožu ziņā.
EESK atzinīgi vērtē Komisijas centienus darīt pieejamus uzticamus datus un informāciju par stāvokli un progresu nelikumīgi iegūtu aktīvu atgūšanas jomā gan dalībvalstīs, gan Eiropas Savienībā kopumā.
Paredzams, ka līdzīgi centieni tiks veikti, kamēr direktīva tiek transponēta valstu tiesību aktos un kamēr tiek izvērtēta tās īstenošana.
Briselē, 2022. gada 14. decembrī Eiropas Ekonomikas un sociālo lietu komitejas priekšsēdētāja Christa SCHWENG